
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2029 

25 Ιουλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών του προσωπικού που προ¬ 
σλαμβάνεται με σχέση εργασίας ιδιωτικού δικαί¬ 
ου για τις παιδικές εξοχές - κατασκηνώσεις η λει¬ 
τουργία των οποίων έχει ανατεθεί σε Δήμους... 1 
Τροποποίηση και συμπλήρωση της 28492/2009 
(Β' 931) απόφασής μας περί οργάνωσης και λει¬ 
τουργίας των παιδικών χαρών των ΟΤΑ. 2 

Κατανομή προσωπικού μεταξύ των Περιφερειακών 

Γραφείων της Υπηρεσίας Ασύλου. 3 

Απόφαση διάθεσης ενός κατασχεθέντος οχήμα¬ 
τος ως μέσο παράνομης διακίνησης όπλων στο 
Αρχηγείο Λιμενικού Σώματος-Ελληνικής Ακτοφυ¬ 
λακής για κάλυψη αναγκών του. 4 

Μεταβίβαση της άδειας λειτουργίας του Ωδείου 
Κατερίνας Μάσκα. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην αριθ.Φ.4276/2014/0000350/ 
2.5.2014 απόφαση του Γ ενικού Γ ραμματέα Αποκε¬ 


ντρωμένης Διοίκησης Κρήτης. 6 

ΑΠΟΦΑΣΕΙ Σ 

Αριθμ. 2/53213/0022 (1) 


Καθορισμός αποδοχών του προσωπικού που προσλαμ¬ 
βάνεται με σχέση εργασίας ιδιωτικού δικαίου για τις 
παιδικές εξοχές - κατασκηνώσεις η λειτουργία των 
οποίων έχει ανατεθεί σε Δήμους. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΕΣΩΤΕΡΙΚΩΝ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 19 παρ. 2 του Ν. 1876/1990 
(ΦΕΚ 27/Α') «Ελεύθερες συλλογικές διαπραγματεύσεις 
και άλλες διατάξεις». 

2. Το άρθρο 19 του Ν. 2646/1998 (ΦΕΚ 236/Α') και το 
άρθρο 14 του Ν. 3106/2003 (ΦΕΚ 30/Α'). 

3. Τις διατάξεις του άρθρου 94 παρ. 3β περ. 10 
Ν. 3852/2010 (ΦΕΚ 87/Α'/2010) «Νέα Αρχιτεκτονική της 
Αυτοδιοίκησης και της Αποκεντρωμένης Διεύθυνσης 
πρόγραμμα Καλλικράτης». 


4. Τις διατάξεις του άρθρου 40 του Ν. 849/1978 (ΦΕΚ 
232/Α), όπως συμπληρώθηκαν με το άρθρο 8 του Ν. 
2129/1993 (ΦΕΚ 57/Α). 

5. Τ ις διατάξεις του άρθρου 90 του Π.Δ. 63/2005 (ΦΕΚ 
98/Α') «Κώδικας Νομοθεσίας Κυβέρνησης και Κυβερνη¬ 
τικά όργανα». 

6. Το Π.Δ. 65/2011 (ΦΕΚ 147/Α') «Διάσπαση Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δι¬ 
ακυβέρνησης». 

7. Τις διατάξεις του Π.Δ. 89/2014 (ΦΕΚ 134/2014 Α') 
Διορισμός Υπουργών Αναπληρωτών Υπουργών και 
Υφυπουργών. 

8. Την με αριθμ. οικ. 20894/61/20.6.2014 (ΦΕΚ 1634/Β) 
απόφαση «Καθορισμός αρμοδιοτήτων των Υφυπουργών 
Εργασίας, Κοινωνικής Ασφάλισης και Πρόνοιας Βασι¬ 
λείου Κεγκέρολου, Αντωνίου Μπέζα και Ιωάννη Πλακι- 
ωτάκη». 

9. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών, Χρήστου Σταϊκούρα» (ΦΕΚ 2105/Β'). 

10. Την αριθμ. 13167/3326/24.4.2014 απόφαση Υπουρ¬ 
γείου Εργασίας δέσμευσης πίστωσης (ΑΔΑ: ΒΙΦΦΛ- 
ΡΛ8). 

11. Το αριθμ. πρωτ. 2/6571/ΔΠΓΚ/20.1.2014 έγγραφο του 
Γ.Λ.Κ. 

12. Την αριθμ. Δ27/οικ. 15396/539/14.5.2014 (ΦΕΚ 1342/Β') 
ΚΥΑ με θέμα Ανάθεση οργάνωσης και λειτουργίας παι¬ 
δικών εξοχών-κατασκηνώσεων του κρατικού προγράμ¬ 
ματος σε Δήμους. 

13. Το γεγονός ότι, από τις διατάξεις της παρού¬ 
σας απόφασης, προκαλείται για το έτος 2014 δαπάνη 
# 671.616,00 # € περίπου σε βάρος του προϋπολογισμού 
του Υπουργείου Εργασίας Κοινωνικής Ασφάλισης και 
Πρόνοιας η οποία θα αντιμετωπισθεί από τον ΚΑΕ 2292 
του ΕΦ 33-220, αποφασίζουμε: 

Καθορίζουμε τις μηνιαίες αποδοχές του προσωπικού 
με σχέση εργασίας ιδιωτικού δικαίου που προσλαμβάνε¬ 
ται στις παιδικές εξοχές και κατασκηνώσεις των οποίων 
η λειτουργία έχει ανατεθεί σε Δήμους ως ακολούθως 
για το έτος 2014: 

ΜΙΣΘΟΣ 

1. Συντονιστής 

611 ευρώ 

2. Επιμελητές 

483 ευρώ 

3. Ομαδάρχες 

331 ευρώ 

4. Ιατροί 

824 ευρώ 

5. Νοσοκόμοι 

606 ευρώ 

6. Γυμναστές 

502 ευρώ 

7. Ειδικοί συνεργάτες Ψυχαγωγίας και 
χειροτεχνίας 

502 ευρώ 

8. Διαχειριστές 

577 ευρώ 

9. Β. Διαχειριστές 

493 ευρώ 

10. Αποθηκάριοι 

493 ευρώ 

11. Μάγειροι 

843 ευρώ 

12. Β. Μάγειροι 

615 ευρώ 

13. Τμηματάρχες 

460 ευρώ 

14. Ναυαγοσώστης 

606 ευρώ 


Τυχόν χορηγούμενες σε είδος παροχές (τροφής, κα¬ 
τοικίας κ.λπ.) δεν αφαιρούνται από τις αποδοχές που 
καθορίζονται πιο πάνω. 

Στους εργαζόμενους που βρίσκονται σε κατάσταση 
ετοιμότητας χορηγείται προσαύξηση στους παραπάνω 
μισθούς σε ποσοστό 5%. 

Η ισχύς της απόφασης να αρχίζει από την ημερομηνία 
έναρξης της κατασκηνωτικής περιόδου έτους 2014. 

Η αριθμ. 2/35503/0022/27-5-2013 (ΦΕΚ 1343/Β) όμοια 
κοινή υπουργική απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΑΡΓΥΡΗΣ ΝΤΙΝΟΠΟΥΛΟΣ 

ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 27934 (2) 

Τροποποίηση και συμπλήρωση της 28492/2009 (Β' 931) 
απόφασής μας περί οργάνωσης και λειτουργίας των 
παιδικών χαρών των ΟΤΑ. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 21 του 
Ν. 3731/2008 (Α' 263) «Αναδιοργάνωση της δημοτικής 
αστυνομίας και ρυθμίσεις λοιπών θεμάτων αρμοδιότη¬ 
τας Υπουργείου Εσωτερικών». 

2. Το άρθρο 90 του Π.Δ. 63/2005 (ΦΕΚ 98 Α'), «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα», όπως ισχύει. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά σε βάρος του προϋπολογισμού 
των οικείων ΟΤΑ και των οικείων Περιφερειών, το ύψος 
της οποίας δεν μπορεί να υπολογισθεί. 


4. Την 28492/2009 (Β' 931) απόφασή μας «Καθορισμός 
των προϋποθέσεων και των τεχνικών προδιαγραφών 
για την κατασκευή και τη λειτουργία των παιδικών χα¬ 
ρών των Δήμων και των Κοινοτήτων, τα όργανα και η 
διαδικασία αδειοδότησης και ελέγχου τους, τη διαδικα¬ 
σία συντήρησης αυτών, καθώς και κάθε άλλη αναγκαία 
λεπτομέρεια», αποφασίζουμε: 

Άρθρο 1 

1. Το πρώτο εδάφιο της παραγράφου 1 του άρθρου 1 
της 28492/2009 απόφασής μας τροποποιείται ως ακο¬ 
λούθως: 

«1. Παιδική χαρά είναι ο οριοθετημένος υπαίθριος χώ¬ 
ρος του ΟΤΑ που προορίζεται για ψυχαγωγία ανηλίκων, 
χωρίς την επίβλεψη προσωπικού». 

2. Η περίπτωση β του άρθρου 2 της 28492/2009 από¬ 
φασής μας τροποποιείται ως ακολούθως: 

«β. Να μη γειτνιάζει με δρόμο ταχείας κυκλοφορίας 
ή κυκλοφορίας βαρέων οχημάτων και στην περίπτωση 
που αυτό δεν είναι εφικτό να εξασφαλίζεται η άνετη και 
ασφαλής πρόσβαση των χρηστών με τη λήψη των απα¬ 
ραίτητων μέτρων ασφάλειας. Όταν γειτνιάζει με οδικό 
ή σιδηροδρομικό δίκτυο που προκαλεί υψηλό θόρυβο, 
να λαμβάνονται τα κατάλληλα μέτρα ηχοπροστασίας». 

3. α. Το πρώτο εδάφιο της παραγράφου 1 του άρ¬ 
θρου 3 της 28492/2009 απόφασής μας τροποποιείται 
ως ακολούθως: 

«1. Ο σχεδιασμός της παιδικής χαράς θα πρέπει κατά το 
δυνατό να ακολουθεί τις αρχές αειφόρου σχεδιασμού». 

β. Η παράγραφος 2 του άρθρου 3 της 28492/2009 
απόφασής μας τροποποιείται ως ακολούθως: 

«2. Η παιδική χαρά πρέπει να διαθέτει: 

• Είσοδο κοινού με ελάχιστο άνοιγμα Ι,ΟΟμ.. Στην περί¬ 
πτωση που προβλέπονται είσοδοι υπηρεσιών έκτακτης 
ανάγκης, θα χωροθετούνται μακριά από την είσοδο 
κοινού για λόγους ασφαλείας. 

• Ζώνη όδευσης στο εσωτερικό της, πλάτους 1,50μ. 

• Κατάλληλο και επαρκή φωτισμό 

• Επαρκή αριθμό καθισμάτων για τους συνοδούς 

• Βρύση με πόσιμο νερό 

• Σημεία σκίασης προστατευμένα από τον ήλιο προ- 
κειμένου για παιδικές χαρές άνω των 400 τμ. 

• Εξωτερικές και εσωτερικές προσβάσεις για ΑΜΕΑ 

• Καλάθια απορριμμάτων 

• Σύστημα αποτροπής εισόδου αδέσποτων ζώων 

• Ζώνες πρασίνου 

• Πινακίδα εισόδου η οποία φέρει το σήμα πιστοποί¬ 
ησης καταλληλότητας λειτουργίας της παιδικής χαράς 
και τις εξής τουλάχιστον πληροφορίες: 

- Τις ηλικιακές ομάδες παιδιών για τις οποίες προο¬ 
ρίζεται η παιδική χαρά 

- Τηλέφωνα έκτακτης ανάγκης 

- Τ ηλέφωνα επικοινωνίας με τον ΟΤ Α 

- Απαγόρευση εισόδου για ζώα συντροφιάς, με εξαί¬ 
ρεση σκύλους - συνοδούς ατόμων με αναπηρία 

- Προτροπή για διατήρηση της καθαριότητας 

- Τις ώρες λειτουργίας της παιδικής χαράς 

γ. Η περίπτωση δ της παραγράφου 6 του άρθρου 3 
της 28492/2009 απόφασής μας καταργείται. 

4. Το άρθρο 4 της 28492/2009 απόφασής μας τροπο¬ 
ποιείται ως ακολούθως: 

«Αρθρο 4 

Απαιτήσεις ασφάλειας - Πρότυπα 

1. Στην παιδική χαρά δεν πρέπει να τίθεται σε κίνδυνο 
η υγεία και η ασφάλεια των παιδιών. Ειδικότερα: 

α. Ο εξοπλισμός πρέπει να είναι ειδικά σχεδιασμένος 
για ατομικό ή ομαδικό παιχνίδι. 

β. Τα όργανα, οι κατασκευές και τα υλικά τους πρέπει 
να πληρούν τις προδιαγραφές που προβλέπονται στη 
σειρά προτύπων ΕΛΟΤ ΕΝ 1176 (ΕΝ 1176). 

γ. Οι επιφάνειες πτώσης πρέπει να πληρούν τις προ¬ 
διαγραφές της σειράς προτύπων ΕΛΟΤ ΕΝ 1176-1, ΕΛΟΤ 
ΕΝ 1177 (ΕΝ 1177) και ΕΛΟΤ ΕΝ 71-3. 

2. Επιτρέπεται η συμμόρφωση προς άλλα πρότυπα ή 
προδιαγραφές ασφαλείας πέραν των αναφερόμενων 
στην παρούσα, υπό τον όρο ότι αυτά θα είναι τουλάχι¬ 
στον ισοδύναμα προς τα αναφερόμενα. Η ισοδυναμία 
αυτή θα τεκμαίρεται από αναλυτική τεχνική έκθεση, η 
οποία πρέπει να βρίσκεται στη διάθεση των αρμοδίων 
αρχών και των αναφερόμενων στο άρθρο 11 της παρού- 
σης αναγνωρισμένων φορέων ελέγχου». 

5. α. Το πρώτο εδάφιο της παραγράφου 2 του άρ¬ 
θρου 5 της 28492/2009 απόφασής μας τροποποιείται 
ως ακολούθως: 

«2. Ο κατασκευαστής ή ο εξουσιοδοτημένος αντιπρό¬ 
σωπος ή ο εισαγωγέας ή ο διανομέας που θέτουν σε 
κυκλοφορία στην αγορά εξοπλισμούς παιδικών χαρών, 
πρέπει να διαθέτουν για καθένα από αυτούς, πιστοποι¬ 
ητικό συμμόρφωσης που έχει εκδοθεί από διαπιστευ¬ 
μένο φορέα ελέγχου και πιστοποίησης, με το οποίο 
αποδεικνύεται η συμμόρφωσή τους με τις απαιτήσεις 
ασφάλειας της σειράς προτύπων ΕΛΟΤ ΕΝ 1176. Το πι¬ 
στοποιητικό συμμόρφωσης περιλαμβάνεται στις προ¬ 
καταρκτικές πληροφορίες αναφορικά με την ασφάλεια 
της εγκατάστασης και πρέπει να προσκομίζεται πριν 
από την αποδοχή της προσφοράς». 

β. Η παράγραφος 3 του άρθρου 5 της 28492/2009 
απόφασής μας τροποποιείται ως ακολούθως: 

«3. Ο εξοπλισμός πρέπει να σημαίνεται ευκρινώς, μό¬ 
νιμα και σε θέση ορατή από το επίπεδο του εδάφους 
τουλάχιστον με τα ακόλουθα: 

α) Όνομα και διεύθυνση του κατασκευαστή ή του 
εξουσιοδοτημένου αντιπροσώπου ή του εισαγωγέα ή 
του διανομέα. 

β) Στοιχεία αναγνώρισης εξοπλισμού (π.χ. κωδικός 
αριθμός) και έτος κατασκευής. 

γ) Τον αριθμό και τη χρονολογία του εφαρμοζόμενου 
ευρωπαϊκού προτύπου ή του ισοδύναμού του. 

δ) Για κάθε εξοπλισμό πρέπει να παραδίδονται από 
τον κατασκευαστή/προμηθευτή όσα αναφέρονται στην 
παράγραφο 6 του προτύπου ΕΛΟΤ ΕΝ 1176-1». 

6. Το άρθρο 6 της 28492/2009 απόφασής μας τροπο¬ 
ποιείται ως ακολούθως: 

«Αρθρο 6 

Λειτουργία Παιδικής Χαράς 

1. Η παιδική χαρά λειτουργεί με ευθύνη του οικείου 
ΟΤΑ, ο οποίος λαμβάνει όλα τα απαραίτητα μέτρα για 
την ασφαλή λειτουργία της και γενικά για την εφαρμογή 
των διατάξεων της παρούσας. 

2. Ο ΟΤΑ οφείλει να ελέγχει την τήρηση του προγράμ¬ 
ματος συντήρησης και γενικά τη σωστή λειτουργία της 
παιδικής χαράς. Ειδικότερα οφείλει να τηρεί το πρότυπο 
ΕΛΟΤ ΕΝ 1176-7. Σε κάθε περίπτωση πρέπει να: 


α) Τηρεί φάκελο κατασκευαστή, διαθέσιμο προς επιθε¬ 
ώρηση, ανά πάσα στιγμή, με τις τεχνικές προδιαγραφές 
όλων των εξοπλισμών. Ο φάκελος πρέπει να περιέχει 
τα ακόλουθα: 

ί) Λεπτομερή περιγραφή του εξοπλισμού και της επι¬ 
φάνειας πτώσης. 

ϋ) Τη βεβαίωση ελέγχου ή/και το πιστοποιητικό συμ¬ 
μόρφωσης του άρθρου 4 της παρούσας. 

ίϋ) Επωνυμία και διεύθυνση του κατασκευαστή ή εισα¬ 
γωγέα και αναφορά της χώρας κατασκευής. 

ίν) Εγχειρίδιο οδηγιών για όλους τους εξοπλισμούς 
και τις επιφάνειες πτώσης με κατασκευαστικές λεπτο¬ 
μέρειες που αναφέρονται στην τοποθέτηση, στη συ¬ 
ναρμολόγηση και στη συντήρησή τους, 
ν) Οδηγίες λειτουργίας αν απαιτείται, 
β) Καταρτίζει και εφαρμόζει πρόγραμμα τακτικής συ¬ 
ντήρησης του εξοπλισμού και των επιφανειών πτώσης 
και εξασφαλίζει την συμμόρφωση με τις απαιτήσεις 
ασφαλείας σε μόνιμη βάση. 

γ) Τηρεί βιβλίο συμβάντων, αριθμημένο και θεωρημένο 
από την αρμόδια υπηρεσία του δήμου ή της κοινότητας, 
στο οποίο θα καταγράφονται αναλυτικά οι συνθήκες 
τυχόν ατυχημάτων, παρατηρήσεις ή παράπονα χρηστών. 

δ) Μεριμνά για την τήρηση της καθαριότητας του 
εξοπλισμού και του περιβάλλοντος χώρου της παιδικής 
χαράς. 

3. Ο οικείος ΟΤΑ λαμβάνει κάθε πρόσφορο μέτρο για 
τη φύλαξη της παιδικής χαράς και καθορίζει το ωράριο 
λειτουργίας της». 

7. Το άρθρο 8 της 28492/2009 απόφασής μας καταρ- 
γείται. 

8. Το άρθρο 9 της 28492/2009 απόφασής μας τροπο¬ 
ποιείται ως ακολούθως: 

«Άρθρο 9 

Πιστοποίηση Λειτουργίας της Παιδικής Χαράς 

1. Ο ΟΤΑ που επιθυμεί να κατασκευάσει παιδική χαρά, 
αφού καθορίσει τη χωροθέτησή της, πρέπει να αξιολο¬ 
γήσει την πρόταση για τη σχεδίαση και οργάνωσή της, 
η οποία πρέπει να ακολουθεί τα οριζόμενα στα άρθρα 
1, 2 και 3 της παρούσας. Η πρόταση αξιολογείται με 
τεχνική έκθεση που συντάσσεται από μηχανικό κατηγο¬ 
ρίας ΠΕ ή ΤΕ του οικείου ΟΤΑ. Εάν ο ΟΤΑ δεν διαθέτει 
μηχανικό, ο Γ ενικός Γ ραμματέας της Αποκεντρωμένης 
Διοίκησης ορίζει μηχανικό όμορου δήμου ή της οικείας 
περιφέρειας. 

2. Μετά την αξιολόγηση της προηγούμενης παραγρά¬ 
φου ο ΟΤΑ μπορεί να προχωρήσει στην κατασκευή 
της παιδικής χαράς σύμφωνα με τις απαιτήσεις της 
28492/2009 απόφασής μας όπως αυτή τροποποιείται με 
την παρούσα. Ο εξοπλισμός που θα τοποθετηθεί πρέπει 
να είναι σύμφωνος με τις απαιτήσεις ασφαλείας και τα 
πρότυπα του άρθρου 4 της 28492/2009 απόφασής μας 
όπως τροποποιείται με την παρούσα και να πιστοποι¬ 
ηθεί η εγκατάστασή του από τους φορείς αρχές του 
άρθρου 11 της 28492/2009 απόφασής μας. 

3. α. Ο Γ ενικός Γ ραμματέας της οικείας Αποκεντρωμέ¬ 
νης Διοίκησης συγκροτεί σε κάθε νομό τριμελή επιτρο¬ 
πή, που έχει διετή θητεία, με την ονομασία «Επιτροπή 
Ελέγχου Παιδικών Χαρών», η οποία αποτελείται από: 

ί) έναν αιρετό εκπρόσωπο της οικείας ΠΕΔ, ο οποίος 
είναι ο πρόεδρος, με τον αναπληρωτή του, και 

ϋ) δύο μηχανικούς, υπαλλήλους του δημοσίου ή 
Ν.Π.Δ.Δ., εκ των οποίων ο ένας θα πρέπει να είναι αρ¬ 
χιτέκτονας, με τους αναπληρωτές τους. 

Ο Γενικός Γραμματέας της Αποκεντρωμένης Διοίκη¬ 
σης μπορεί να συγκροτεί περισσότερες από μια επι¬ 
τροπές ανάλογα με τις ανάγκες. 

β.Έργο της Επιτροπής είναι η αξιολόγηση της καταλ¬ 
ληλότητας λειτουργίας της παιδικής χαράς. Η καταλ¬ 
ληλότητα της παιδικής χαράς βεβαιώνεται με απόφασή 
της στην οποία ορίζεται και η διάρκεια της ισχύος της. 
Η απόφαση αυτή συνοδεύεται από το ειδικό σήμα, που 
απεικονίζεται στο παράρτημα της 28492/2009 απόφα¬ 
σής μας. Το ειδικό σήμα διατίθεται στις ανωτέρω Επι¬ 
τροπές από το Υπουργείο Εσωτερικών. Η Επιτροπή λει¬ 
τουργεί σύμφωνα με τις διατάξεις του άρθρου 14 παρ. 1 
του Ν. 2690/1999 (ΦΕΚ Α' 45), όπως κάθε φορά ισχύει. 

γ. Η αίτηση του ΟΤΑ προς την Επιτροπή για τη βε¬ 
βαίωση της καταλληλότητας λειτουργίας της παιδικής 
χαράς πρέπει να συνοδεύεται από την τεχνική έκθεση 
της παραγράφου 1 και το πιστοποιητικό συμμόρφωσης 
της παραγράφου 2 του άρθρου αυτού. Για τις υφιστά¬ 
μενες παιδικές χαρές για τις οποίες δεν μπορεί να 
χορηγηθεί πιστοποιητικό συμμόρφωσης σύμφωνα με 
την παράγραφο 2, εφαρμόζεται η διάταξη του άρθρου 2, 
παράγραφος 4 της παρούσας. Η Επιτροπή, εφόσον πλη- 
ρούνται οι προϋποθέσεις των προηγούμενων εδαφίων, 
χορηγεί αμέσως τη βεβαίωση, διατηρώντας παράλληλα 
το δικαίωμα να προβεί σε επιτόπιο έλεγχο οσάκις το 
κρίνει απαραίτητο. Η Επιτροπή, εάν κατόπιν αυτοψίας 
διαπιστώσει ότι η τεχνική έκθεση της παραγράφου 1 
ή το πιστοποιητικό της παραγράφου 2 έχουν εκδοθεί 
κατά τρόπο που προδήλως δεν συνάδει με τα πρότυπα 
ασφαλείας ή τα ισοδύναμά τους ή ότι το πιστοποιητικό 
της παραγράφου 4 του άρθρου 2 της παρούσας έχει 
εκδοθεί κατά τρόπο που δεν συνάδει με τις γενικές 
αρχές της τέχνης, της ασφάλειας και της επιστήμης, 
καθώς και τα συναλλακτικά ήθη, αφαιρεί το σήμα και 
σφραγίζει την παιδική χαρά. 

δ. Οι Επιτροπές Ελέγχου Παιδικών Χαρών, οι οποί¬ 
ες έχουν συγκροτηθεί σύμφωνα με το άρθρο 9 της 
28492/2009 απόφασής μας, λειτουργούν για διετή θητεία 
από τη δημοσίευση της παρούσας ως Επιτροπές του 
παρόντος άρθρου και σύμφωνα με τις διατάξεις αυτού». 

Αρθρο 2 

Υφιστάμενες Παιδικές Χαρές 

Α. Ο έλεγχος και η αξιολόγηση της καταλληλότητας 
λειτουργίας των υφιστάμενων κατά τη δημοσίευση της 
παρούσας παιδικών χαρών, οι οποίες δεν πληρούν κά¬ 
ποια από τις προϋποθέσεις των άρθρων 1 και 2 της 
28492/2009 απόφασής μας όπως αυτά τροποποιούνται 
με την παρούσα, γίνεται ως εξής: 

1. Από το άρθρο 1 της 28492/2009 απόφασής μας, 
όπως τροποποιείται με την παρούσα, δεν εφαρμόζεται 
το δεύτερο εδάφιο της παραγράφου 1. 

2. Από το άρθρο 2 της 28492/2009 απόφασής μας, 
όπως τροποποιείται με την παρούσα, έχει εφαρμογή 
μόνο η περίπτωση δ. 

3. α. Από την παράγραφο 2 του άρθρου 3 της 
28492/2009 απόφασής μας, όπως τροποποιείται με την 
παρούσα, η παιδική χαρά πρέπει τουλάχιστον να δια¬ 
θέτει είσοδο κοινού με ελάχιστο άνοιγμα 1,00 μέτρο, 
κατάλληλο και επαρκή φωτισμό, καλάθια απορριμμά¬ 


των, σύστημα αποτροπής εισόδου αδέσποτων ζώων και 
πινακίδα εισόδου. 

β. Από την παράγραφο 3 του άρθρου 3 της 28492/2009 
απόφασής μας, δεν εφαρμόζεται το δεύτερο εδάφιο 
αυτής. 

γ. Οι παράγραφοι 5, 6 και 7 του άρθρου 3 της 
28492/2009 απόφασής μας, όπως αυτά τροποποιούνται 
με την παρούσα, δεν εφαρμόζονται. 

4. Σε παιδικές χαρές που δεν πληρούν τις προϋποθέ¬ 
σεις των άρθρων 4 και 5 της 28492/2009 απόφασής μας, 
όπως αυτά τροποποιούνται με την παρούσα, εφαρμό¬ 
ζονται τα ακόλουθα: 

α) Για εξοπλισμούς, οι οποίοι έχουν εγκατασταθεί 
μετά το Νοέμβριο του 1998, εφαρμόζονται τα πρότυπα 
που ίσχυαν κατά το χρόνο της εγκατάστασής τους. 

β) Για εξοπλισμούς για τους οποίους δεν προκύπτει 
χρόνος εγκατάστασης ή δεν υφίσταται φάκελος κα¬ 
τασκευαστή με αναλυτικά στοιχεία, ο οικείος ΟΤΑ 
υποχρεούται να προβεί στις απαραίτητες διορθωτικές 
επεμβάσεις, σύμφωνα με τις γενικές αρχές της τέχνης, 
της ασφάλειας και της επιστήμης, καθώς και των γενι¬ 
κών συναλλακτικών ηθών. Οι διορθωτικές επεμβάσεις 
δεν πρέπει να αλλοιώνουν τη δομική αρτιότητα του 
εγκατεστημένου εξοπλισμού. Στις παιδικές χαρές της 
περίπτωσης αυτής, ο διαπιστευμένος φορέας ελέγχου 
και πιστοποίησης συντάσσει αναλυτική τεχνική έκθεση 
ελέγχου, έπειτα από οπτικό και διαστασιολογικό έλεγ¬ 
χο, από την οποία προκύπτει η συμμόρφωση ή μη του 
εγκατεστημένου εξοπλισμού προς τις γενικές αρχές 
της τέχνης, της ασφάλειας και της επιστήμης, καθώς 
και των γενικών συναλλακτικών ηθών. Ο έλεγχος του 
προηγούμενου εδαφίου περιλαμβάνει τουλάχιστον τις 
αποστάσεις εδάφους και το χώρο πτώσης του εξοπλι¬ 
σμού, την κατάσταση του δαπέδου απορρόφησης πρό¬ 
σκρουσης, τυχόν εκτεθειμένα θεμέλια, αιχμηρά άκρα, 
σημεία παγίδευσης ρουχισμού ή μέρους του σώματος, 
εξαρτήματα που λείπουν ή έχουν υπερβολική φθορά, 
και την εν γένει δομική αρτιότητα. 

Β. Το άρθρο αυτό δεν εφαρμόζεται, οσάκις ο ΟΤΑ 
επιθυμεί να ανακατασκευάσει στο σύνολό της υφιστά¬ 
μενη παιδική χαρά που πληροί τις προϋποθέσεις των 
άρθρων 1 και 2 της 28492/2009 απόφασής μας, όπως 
αυτά τροποποιούνται με την παρούσα. 

Αρθρο 3 

Τελικές Διατάξεις 

1. Όπου στις διατάξεις της 28492/2009 απόφασής μας 
αναφέρονται οι όροι «Δημοτικός ή Κοινοτικός/Δήμος ή 
Κοινότητα», «ΤΕΔΚ» και «Γενικός Γραμματέας της Περι¬ 
φέρειας» από τη δημοσίευση της παρούσης νοούνται οι 
όροι «ΟΤΑ», «ΠΕΔ» και «Γ ενικός Γ ραμματέας της οικείας 
Αποκεντρωμένης Διοίκησης», αντίστοιχα. 

2. Όπου στις διατάξεις της 28492/2009 απόφασής 
μας, όπως αυτή τροποποιείται με την παρούσα, γίνε¬ 
ται αναφορά σε πρότυπα του ΕΛΟΤ ή άλλα ισοδύναμα 
πρότυπα ή προδιαγραφές ασφάλειας, η αναφορά αυτή 
καταλαμβάνει τα πρότυπα αυτά και τις προδιαγραφές 
ασφάλειας όπως κάθε φορά ισχύουν. 

3. Οι διατάξεις της παρούσας εφαρμόζονται και σε 
παιδικές χαρές που βρίσκονται σε χρησιμοποιούμενους 
από τους ΟΤΑ κοινόχρηστους χώρους. 

4. Κατά τα λοιπά ισχύει η 28492/2009 απόφασή μας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2014 

Ο ΥΠΟΥΡΓΟΣ 

ΑΡΓΥΡΗΣ ΝΤΙΝΟΠΟΥΛΟΣ 
-♦- 

Αριθμ. 6193 (3) 

Κατανομή προσωπικού μεταξύ των Περιφερειακών 
Γραφείων της Υπηρεσίας Ασύλου. 

Η ΔΙΕΥΘΥΝΤΡΙΑ ΥΠΗΡΕΣΙΑΣ ΑΣΥΛΟΥ ΤΟΥ 
ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των άρθρων 1 και 2 του Ν. 3907/2011 
«Ιδρυση Υπηρεσίας Ασύλου και Υπηρεσία Πρώτης Υπο¬ 
δοχής, προσαρμογής της ελληνικής νομοθεσίας προς 
τις διατάξεις της Οδηγίας 2008/155/ΕΚ «σχετικά με τους 
κοινούς κανόνες και διαδικασίες στα κράτη μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
όπως κυρώθηκε με το άρθρο πρώτο του Π.Δ. 63/2005 

3. Την υπ’ αριθμ. 4631/18-7-2013 (ΦΕΚ 1849 Β') Υπουρ¬ 
γική απόφαση «Κατανομής του προσωπικού μεταξύ των 
Περιφερειακών Γραφείων της Υπηρεσίας Ασύλου». 

4. Τις διατάξεις του Π.Δ. 104/2012 (ΦΕΚ 172 Α') «Οργά¬ 
νωση και λειτουργία Υπηρεσίας Ασύλου στο Υπουργείο 
Δημόσιας Τάξης και Προστασίας του Πολίτη». 

5. Τις διατάξεις του Π.Δ. 119/2013 (ΦΕΚ 153 Α') «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

6. Τις διατάξεις της υπ’ αριθμ. ΕΜ/ί-Β/89/3.9.2012 (ΦΕΚ 
2420 Β') απόφασης του Υπουργού Δημόσιας Τάξης και 
Προστασίας του Πολίτη «Μεταβίβαση αρμοδιοτήτων 
στον Γ ενικό Γ ραμματέα, τον Γ ενικό Διευθυντή Συντονι¬ 
σμού, τους Προϊσταμένους ...καθώς και τους Διευθυντές 
της Κεντρικής Υπηρεσίας Ασύλου και της Κεντρικής 
Υπηρεσίας Πρώτης Υποδοχής». 

7. Το γεγονός ότι από τις διατάξεις της παρούσας 
απόφασης δεν προκαλούνται δαπάνες σε βάρος του 
κρατικού προϋπολογισμού, αποφασίζουμε: 

Άρθρο 1 

Το προσωπικό που προβλέπεται στην παράγραφο 4 
του άρθρου 2 του Ν. 3907/2011 κατανέμεται ανά Περι¬ 
φερειακό Γ ραφείο Ασύλου, ως εξής: 

• Περιφερειακό Γ ραφείο Ασύλου Αττικής: 61 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευσης (ΠΕ) νομικών, πολιτικών ή κοινωνικών 
επιστημών και 58 θέσεις Δευτεροβάθμιας Εκπαίδευσης 
Διοικητικού-Λογιστικού. 

• Περιφερειακό Γραφείο Ασύλου Θεσσαλονίκης: 5 
θέσεις Ειδικού Επιστημονικού Προσωπικού (ΕΕΠ) ή Πα¬ 
νεπιστημιακής Εκπαίδευσης (ΠΕ) νομικών, πολιτικών ή 
κοινωνικών επιστημών και 10 θέσεις Δευτεροβάθμιας 
Εκπαίδευσης Διοικητικού-Λογιστικού. 

• Περιφερειακό Γραφείο Ασύλου Αλεξανδρούπολης: 
6 θέσεις Ειδικού Επιστημονικού Προσωπικού (ΕΕΠ) ή 


Πανεπιστημιακής Εκπαίδευσης (ΠΕ) νομικών, πολιτικών 
ή κοινωνικών επιστημών και 7 θέσεις Δευτεροβάθμιας 
Εκπαίδευσης Διοικητικού-λογιστικού. 

• Περιφερειακό Γ ραφείο Ασύλου Ορεστιάδας: 5 θέ¬ 
σεις Ειδικού Επιστημονικού Προσωπικού (ΕΕΠ) ή Πα¬ 
νεπιστημιακής Εκπαίδευσης (ΠΕ) νομικών, πολιτικών ή 
κοινωνικών επιστημών και 6 θέσεις Δευτεροβάθμιας 
Εκπαίδευσης Διοικητικού-Λογιστικού. 

• Περιφερειακό Γ ραφείο Ασύλου Ρόδου: 3 θέσεις Ειδι¬ 
κού Επιστημονικού Προσωπικού (ΕΕΠ) ή Πανεπιστημια¬ 
κής Εκπαίδευσης (ΠΕ) νομικών, πολιτικών ή κοινωνικών 
επιστημών και 4 θέσεις Δευτεροβάθμιας Εκπαίδευσης 
Διοικητικού-Λογιστικού. 

• Περιφερειακό Γ ραφείο Ασύλου Λέσβου: 2 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευσης (ΠΕ) νομικών, πολιτικών ή κοινωνικών 
επιστημών και 1 θέσεις Δευτεροβάθμιας Εκπαίδευσης 
Διοικητικού-Λογιστικού. 

• Περιφερειακό Γ ραφείο Ασύλου Χίου: 2 θέσεις Ειδι¬ 
κού Επιστημονικού Προσωπικού (ΕΕΠ) ή Πανεπιστημια¬ 
κής Εκπαίδευσης (ΠΕ) νομικών, πολιτικών ή κοινωνικών 
επιστημών και 1 θέσεις Δευτεροβάθμιας Εκπαίδευσης 
Διοικητικού-Λογιστικού. 

• Περιφερειακό Γ ραφείο Ασύλου Σάμου: 2 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευση (ΠΕ) νομικών, πολιτικών ή κοινωνικών 
επιστημών και 1 θέσεις Δευτεροβάθμιας Εκπαίδευσης 
Διοικητικού-Λογιστικού. 

• Περιφερειακό Γ ραφείο Ασύλου Πάτρας: 2 θέσεις Ει¬ 
δικού Επιστημονικού Προσωπικού (ΕΕΠ) ή Πανεπιστημι¬ 
ακής Εκπαίδευσης (ΠΕ) νομικών, πολιτικών ή κοινωνικών 
επιστημών και 1 θέσεις Δευτεροβάθμιας Εκπαίδευσης 
Διοικητικού-Λογιστικού. 

• Περιφερειακό Γραφείο Ασύλου Ηρακλείου: 2 θέ¬ 
σεις Ειδικού Επιστημονικού Προσωπικού (ΕΕΠ) ή Πα¬ 
νεπιστημιακής Εκπαίδευσης (ΠΕ) νομικών, πολιτικών ή 
κοινωνικών επιστημών και 1 θέσεις Δευτεροβάθμιας 
Εκπαίδευσης Διοικητικού-Λογιστικού. 

Αρθρο 2 

Με απόφαση της Διευθύντριας της Υπηρεσίας Ασύλου, 
προσωπικό από κάθε Περιφερειακό Γραφείο Ασύλου 
μπορεί να διατίθεται, σε μόνιμη ή προσωρινή βάση, σε 
αυτοτελή κλιμάκια των Περιφερειακών Γ ραφείων Ασύ¬ 
λου που εδρεύουν και λειτουργούν σε εγκαταστάσεις 
Κέντρων Πρώτης Υποδοχής ή συμμετέχουν σε κινητές 
ή έκτακτες Μονάδες Πρώτης Υποδοχής, εφόσον αυτό 
κρίνεται απαραίτητο για την ταχεία διεκπεραίωση των 
διαδικασιών ασύλου. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2014 

Η Διευθύντρια Υπηρεσίας Ασύλου 
ΜΑΡΙΑ ΣΤΑΥΡΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. απόφ. 332.13-1/14/ΑΣ2291/9-7-2014 (4) 

Απόφαση διάθεσης ενός κατασχεθέντος οχήματος ως 
μέσο παράνομης διακίνησης όπλων στο Αρχηγείο 
Λιμενικού Σώματος-Ελληνικής Ακτοφυλακής για κά¬ 
λυψη αναγκών του. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της παραγράφου 1 του άρθρου 6 του Ν. 3938/2011 
«Σύσταση Γραφείου Αντιμετώπισης Περιστατικών Αυ¬ 
θαιρεσίας στο Υπουργείο Προστασίας του Πολίτη και 
άλλες διατάξεις» (Α' 61), όπως αντικαταστάθηκε από την 
παράγραφο 1 του άρθρου 13 του Ν. 4138/2013 «Επείγου¬ 
σες ρυθμίσεις του Υπουργείου Περιβάλλοντος, Ενέργει¬ 
ας και Κλιματικής Αλλαγής και άλλες διατάξεις» (Α' 72). 

β) Του άρθρου 177 του Ν. 2960/2001 «Εθνικός Τελωνει¬ 
ακός Κώδικας» (Α' 265), όπως ισχύει. 

γ) Του Ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει. 

δ) Του άρθρου 5 του Π.Δ. 85/2012 «Ίδρυση και Μετονο- 
μασία Υπουργείων, μεταφορά και κατάργηση υπηρεσι¬ 
ών» (Α' 141), όπως αντικαταστάθηκε με το άρθρο 1 του 
Π.Δ. 94/2012 (Α' 149) και τροποποιήθηκε με το άρθρο 3 
του Π.Δ. 98/2012 (Α' 160). 

ε) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

2. Την από 09-07-2014 πρόταση του Αρχηγού του 
Λιμενικού Σώματος-Ελληνικής Ακτοφυλακής. 

3. Την από 21-06-2009 Έκθεση κατάσχεσης αυτοκι¬ 
νήτου σύμφωνα με τη διενέργεια προανάκρισης για 
παράβαση των διατάξεων του Ν. 2168/1993 «Ρύθμιση 
θεμάτων που αφορούν όπλα, πυρομαχικά, εκρηκτικές 
ύλες, εκρηκτικούς μηχανισμούς και άλλες διατάξεις» 
(Α' 147) και 272 του ΠΚ. 

4. Το γεγονός ότι έχει παρέλθει χρονικό διάστημα άνω 
των τριών μηνών από την ημερομηνία κατάσχεσής του 
και ότι δεν έχει εκδοθεί ή δεν έχει καταστεί αμετάκλητο 
βούλευμα ή απόφαση του αρμόδιου δικαστηρίου για 
την άρση της κατάσχεσης και την απόδοσή του στους 
ιδιοκτήτες του. 

5. Την υπ’ αριθμ. φακ. 121.1/13/αρ. οχ. 3505/02-05-13 
αναφορά ΚΛ Θεσσαλονίκης. 

6. Την υπ’ αριθμ. 2603-2604/2012 απόφαση Πενταμε¬ 
λούς Εφετείου Θεσσαλονίκης που αφορά και τη δήμευ¬ 
ση του οχήματος. 

7. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

8. Την ανάγκη κάλυψης επιχειρησιακών αναγκών του 
Αρχηγείου Λιμενικού Σώματος-Ελληνικής Ακτοφυλακής 
με σκοπό την αποτελεσματική άσκηση της αποστολής 
του, αποφασίζουμε: 

1. Τη δωρεάν διάθεση στο Λιμενικό Σώμα-Ελληνική Ακτο¬ 
φυλακή του οχήματος που περιγράφεται στο Παράρτημα, 
το οποίο αποτελεί αναπόσπαστο μέρος της παρούσας. 

2. Την ένταξη του οχήματος στη δύναμη των επι¬ 
χειρησιακών μέσων του Λιμενικού Σώματος-Ελληνικής 
Ακτοφυλακής και τη λειτουργία του σύμφωνα με τις 
κείμενες διατάξεις. 


ΠΑΡΑΡΤΗΜΑ 

ΣΤΟΙΧΕΙΑ ΚΑΤΑΣΧΕΘΕΝΤΟΣ ΟΧΗΜΑΤΟΣ 


Τύπος οχήματος 

ΒΜ\Α/ Χ5 

Κυλινδρισμός 

3.000 οο 

Αριθμός Πλαισίου 

\Α/Β ΑΡΑ71030ΈΝ17058 

Αριθμός κινητήρα 

32335014306ϋ1 

Τύπος κινητήρα 

Ε53 

Καύσιμο 

Πετρέλαιο κίνησης 

Θέσεις επιβατών 

05 

Έτος κατασκευής 

2002 

Τόπος Φύλαξης 

ΚΛ Θεσσαλονίκης 

Κατάσταση μέσου 

Καλή 

Χρώμα 

Σκούρο πράσινο (μεταλλικό) 

Λοιπός Εξοπλισμός 

Μετά του συνόλου του 
φερόμενου επί του οχήματος 
εξοπλισμού, κατά τον χρόνο 
της κατάσχεσής του 


Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Ιουλίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. απόφ. 806 (5) 

Μεταβίβαση της άδειας λειτουργίας του Ωδείου 
Κατερίνας Μάσκα. 

Ο ΔΗΜΑΡΧΟΣ ΠΑΠΑΓΟΥ - ΧΟΛΑΡΓΟΥ 

Έχοντας υπόψη 

1. Τις διατάξεις: 

α) του άρθρου 75 παρ. I τομέας στ' του Ν. 3463/06, 
και την παρ. 4 περίπτωση 28 του άρθρου 94 του 
Ν. 3852/2010. 

β) της παρ. 1ζ του άρθρου 58 του Ν. 3852/2010. 

γ) του Β. Δ/τος 16/1966 «Περί ιδρύσεως ιδιωτικών μου¬ 
σικών ιδρυμάτων» ΦΕΚ 7/Α'/1966). 

δ) του Ν. 299/1976 «Περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μου¬ 
σικών ιδρυμάτων» (ΦΕΚ 90/Α'/1976) και του από 11-11-1957 
Β. Δ/τος «Περί κυρώσεως του εσωτερικού κανονισμού 
του Ωδείου Θεσσαλονίκης» (ΦΕΚ 229/Α'/1957). 

ε) της ΚΥΑ ΥΠΠΟΤ/ οικ. 38573/1216/31.03.2011 (ΦΕΚ 
693/29.04.2011 τ.Β'). 

στ) του άρθρου 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

ζ) της αρ. ΥΠΠΟ/ΚΑΤΕΧΝ/Δ/7388/7-2-1994 (ΦΕΚ 123/Β7 
23-2-1994) απόφαση «Καθορισμός παραβόλου για ίδρυση 
Ανωτέρων Σχολών Καλλιτεχνικής Εκπαίδευσης και ιδιω¬ 
τικών Μουσικών Εκπαιδευτηρίων» (ΦΕΚ 123/Β'/23-2-1994). 

2. της αρ. ΥΠΠΟ/ΚΑΤΕΧΝ/Δ/26852 απόφαση «χορή¬ 
γησης άδειας ίδρυσης και λειτουργίας Ωδείου στον 
Γεώργιο Τσακόπουλο» (ΦΕΚ 665/τ.Β'/1-8-1996). 

3. την από 13-6-2014 αίτηση του Γεώργιου Τσακό- 
πουλου, που έλαβε αρ. πρωτ. 17798/13-6-2014 με την 
οποία ζητά να μεταβιβασθεί η άδεια λειτουργίας του 
«Ωδείου Κατερίνας Μάσκα» στη θυγατέρα του, Άρτεμις 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Τσακοπούλου, ως και τα κατά νόμο απαιτούμενα δικαι- 
ολογητικά, αποφασίζουμε: 

Μεταβιβάζουμε την άδεια λειτουργίας του ΩΔΕΙΟΥ 
ΚΑΤΕΡΙΝΑΣ ΜΑΣΚΑ, που εδρεύει στη Δημοτική Κοινότη¬ 
τα Παπάγου επί της οδού Κ. Βερσή 49, από τον Γεώργιο 
Τσακόπουλο στη θυγατέρα του Άρτεμις Τσακοπούλου. 

Από τις διατάξεις της παρούσης δεν προκαλείται δα¬ 
πάνη σε βάρος του δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός, 11 Ιουλίου 2014 

Ο Δήμαρχος 
ΒΑΣΙΛΕΙΟΣ ΞΥΔΗΣ 


ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 6 ) 

Στην αριθ. Φ.4276/2014/0000350/2.5.2014 απόφαση του 
Γ ενικού Γ ραμματέα Αποκεντρωμένης Διοίκησης Κρήτης, 
που δημοσιεύθηκε στο ΦΕΚ 1867/τ.Β7ΐ 0.7.2014, στη σε¬ 
λίδα 23584, γίνεται η εξής διόρθωση: 
από το εσφαλμένο: «ΒΑΣΙ (νΑ3ΙΕ)», 
στο ορθό: «ΒΑΣΙΛ (Ν/Α3ΙΙ-)» 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - ε-σιαΐΙ: ννθόπΐ3δ1βΓ.β1@βί.9τ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

